1922年英國宣佈埃及係獨立國家，由於喺埃及有好多穆斯林唔想國家走西方社會嗰種政治發展路線，希望可以跟返伊斯蘭教法，加上喺1929年到1933年期間西方資本主義世界出現經濟危機，英國加緊對埃及控制同經濟掠奪，鼓吹民族主義同傳統伊斯蘭教法嘅哈桑就喺咁嘅背景之下而成立穆斯林兄弟會。